Nedre Eiker prestegjeld

Nedre Eiker prestegjeld var et prestegjeld tilhørende Eiker prosti i Tunsberg bispedømme i Den norske kirke. Det omfattet Nedre Eiker sogn i Nedre Eiker kommune i Buskerud fylke, og hovedkirken var Nedre Eiker kirke.

Historikk 

Ved kgl. res. av 20.2.1879 ble det bestemt at fra 1. juli samme år skulle Nedre Eiker sogn bli utskilt fra Eiker prestegjeld og etablert som Nedre Eiker prestegjeld.

I 1995 ble Nedre Eiker prestegjeld delt ved at Mjøndalen sogn ble skilt ut som eget Mjøndalen prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Nedre Eiker prestegjeld og dets sogn er nå en del av Drammen kirkelige fellesråd underlagt Drammen prosti.

Referanser

Drammens historie
Prestegjeld i Tunsberg bispedømme
Religion i Buskerud